300กสิกรส่งสมาร์ทกิมจิ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

แบ่งซื้อออปชันดักเงินวอนแข็งค่า ลุ้น1ปีรับผลตอบแทน0.52.6%
โพสต์ทูเดย์ — บลจ.กสิกรไทยส่ง “เค สมาร์ท พันธบัตรเกาหลี 1 ปี เอ” ลงตลาด การันตีผลตอบแทนขั้นต่ำไม่น้อยกว่าดอกเบี้ยเงินฝาก โอกาสลุ้นสูง 2.60% 
นายพัชร สมะลาภา กรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า หลังจากผลตอบแทนของกองทุนพันธบัตรเกาหลีที่บริษัทเสนอขายในเดือน มี.ค. ที่ผ่านมาปรับตัวลดลงจากเฉลี่ย 3.42% ต่อปี เหลือ 1.75% ต่อปีในเดือน มี.ค. เช่นกัน บริษัทจึงเตรียมเสนอทางเลือกใหม่ในการลงทุนผ่านกองทุนเปิดเค สมาร์ท พันธบัตรเกาหลี (KSK1YA) ซึ่งจะช่วยให้ผู้ลงทุนมีโอกาสได้รับผลตอบแทนอย่างเต็มที่ตามการเติบโตของเศรษฐกิจและค่าเงินวอนที่มีแนวโน้มแข็งค่าขึ้น 
สำหรับกองทุน KSK1YA มีระยะเวลาลงทุนประมาณ 1 ปี มูลค่าโครงการ 700 ล้านบาท ลงทุนขั้นต่ำ 1 หมื่นบาท และป้องกันความเสี่ยงจากอัตราแลกเปลี่ยนเต็มจำนวน โดยจะแบ่งออกเป็น 2 ส่วน คือ ซื้อสัญญาสวอป (Swaps) ประมาณ 80% ที่กำหนดอัตราแลกเปลี่ยนเพียงอัตราเดียวและอีกประมาณ 20% ซื้อออปชัน (Options) ที่จะกำหนดกรอบอัตราแลกเปลี่ยนที่กองทุนสามารถแลกเปลี่ยนได้เมื่อครบตราสารครบอายุไว้ที่ 0.026600.0300 บาท/วอน
นายพัชร กล่าวว่า วิธีการป้องกันความเสี่ยงอัตราแลกเปลี่ยนดังกล่าวจะทำให้กองทุนมีโอกาสได้รับผลตอบแทนในช่วง 0.52.6% โดยหากเงินวอนแข็งค่าขึ้นไปที่ 0.0300 บาท/วอน จะได้ 2.6% แต่หากเงินวอนอ่อนค่าไปอยู่ที่ 0.02660 บาท/วอน จะได้ 0.5% ต่อปี แต่หากถึงวันครบอายุกองทุน อัตราแลกเปลี่ยนยังทรงตัวในระดับเดียวกับปัจจุบันที่ 0.0286 บาท/วอน ผู้ลงทุนอาจจะได้รับผลตอบแทน 1.91% ซึ่งใกล้เคียงกับผลตอบแทนของพันธบัตรเกาหลีใต้ที่อยู่ประมาณ 1.71.95% ต่อปี และสูงกว่าพันธบัตรรัฐบาลในประเทศซึ่งให้ผลตอบแทนหลังหักภาษีที่ประมาณ 1.38% ต่อปี
อย่างไรก็ตาม บลจ.กสิกรไทย เชื่อว่าเมื่อกองทุนครบอายุต้นไตรมาส 2 ปี 2554 อัตราแลกเปลี่ยนเงินวอน/เหรียญสหรัฐ ในช่วงนั้นควรจะแข็งค่าขึ้นอีกและอัตราแลกเปลี่ยนเงินบาท/วอน อาจแข็งค่าขึ้นอีกประมาณ 6.60% เมื่อเทียบกับประมาณการอัตราแลกเปลี่ยนในไตรมาส 2 ของปีนี้ ซึ่งจะส่งผลให้กองทุนมีโอกาสให้ผลตอบแทนได้ถึง 2.60% โดยแนวโน้มเงินวอนที่คาดว่าจะแข็งค่าขึ้นเมื่อเทียบกับเงินบาท เป็นผลมาจากการส่งออกของเกาหลีใต้ซึ่งฟื้นตัวขึ้นอย่างรวดเร็วเมื่อเศรษฐกิจโลกเริ่มฟื้นตัว ขณะเดียวกันรัฐบาลเกาหลีใต้ก็พยายามที่จะปรับอายุหนี้ของรัฐบาลให้อยู่ในระดับที่เหมาะสม ภาระหนี้ระยะสั้นปรับลดลงเหลือประมาณ 50% ของทุนสำรองระหว่างประเทศซึ่งถือได้ว่าปรับลดลงมาก ส่วนตัวเลข GDP คาดการณ์ว่า ในปี 2553 เศรษฐกิจเกาหลีใต้จะขยายตัวที่ 5% ซึ่งก็ถือเป็นปัจจัยบวกต่อแนวโน้มอัตราแลกเปลี่ยนบาท / วอนในอนาคต
บลจ.ไอเอ็นจี อยู่ระหว่างเสนอขายกองทุนเปิดไอเอ็นจี ไทย พันธบัตรเกาหลี 12M2 ถึงวันที่ 29 เม.ย. นี้ ลงทุนในพันธบัตรรัฐบาลเกาหลีใต้ ที่มีอายุการลงทุนคงเหลือประมาณ 12 เดือน คาดว่าจะให้ผลตอบแทน 1.801.90% ต่อปี